Diari Oficial de la Generalitat Valenciana


Sumari del DOGV 6981, del 08-03-2013 (2013/2100)

RESOLUCIÓ de 19 de febrer de 2013, de la Direcció General de Tributs i Joc, per la qual es resol incloure l'acció Sol·licitud del certificat d'estar al corrent dels deutes tributaris amb la Generalitat, en la relació d'accions de l'annex I de l'Orde de 21 de novembre de 2003, de la Conselleria d'Hisenda i Ocupació, per la qual s'establixen les condicions generals i el procediment per a la presentació telemàtica de declaracions i declaracions-liquidacions dels tributs la gestió dels quals competix a la Generalitat.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6981

Data del DOGV
:   08-03-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/2100


Data del document
:   19-02-2013

Organisme emissor
:   Conselleria d'Hisenda i Administració Pública

Tipus de document
:   Resolució

Anàlisi jurídica

 Descriptors 

:   * Conselleria d'Hisenda i Administració Pública
    * legislació

RESOLUCIÓ de 19 de febrer de 2013, de la Direcció General de Tributs i Joc, per la qual es resol incloure l'acció Sol·licitud del certificat d'estar al corrent dels deutes tributaris amb la Generalitat, en la relació d'accions de l'annex I de l'Orde de 21 de novembre de 2003, de la Conselleria d'Hisenda i Ocupació, per la qual s'establixen les condicions generals i el procediment per a la presentació telemàtica de declaracions i declaracions-liquidacions dels tributs la gestió dels quals competix a la Generalitat. [2013/2100]  
  
  
  
\* \* \* \* \* \* \* \*  
  
La incorporació de les noves tecnologies de la informació a l'activitat administrativa possibilita l'anomenada actuació administrativa automatitzada, definida en l'annex de la Llei 11/2007, de 22 de juny, d'accés electrònic dels ciutadans als servicis públics com a «Actuació administrativa produïda per un sistema d'informació adequadament programat sense necessitat d'intervenció d'una persona física en cada cas singular. Inclou la producció d'actes de tràmit o resolutoris de procediments, així com de mers actes de comunicació».   
  
En nombrosos casos, l'actuació administrativa automatitzada suposa una millora clara del servici prestat als ciutadans en la mesura que estos obtenen una resposta administrativa immediata que permet atendre millor les seues necessitats. En altres casos, eixa automatització facilita tant el millor exercici dels seus drets com el compliment puntual de les seues obligacions.  
Atés que, de conformitat amb el que disposa l'apartat dos de l'article primer de l'esmentada Orde de 21 de novembre de 2003, de la Conselleria d'Economia, Hisenda i Ocupació, l'accés a les tècniques electròniques, informàtiques i telemàtiques, relatives a la presentació i, si pertoca, pagament per via telemàtica de declaracions, comunicacions, declaracions-liquidacions, autoliquidacions o qualssevol altres documents, en relació amb els tributs la gestió dels quals competix a la Generalitat, s'efectuarà per mitjà de l'habilitació d'utilitats, per a cada tipus o model de document amb transcendència tributària, en el sistema informàtic d'ajuda de la Generalitat a la formalització, presentació i, si pertoca, pagament d'estos models tributaris. A estos efectes, les tècniques habilitades, en el moment d'entrada en vigor de l'orde esmentada, figuren incloses, amb la denominació d'Accions, en el seu annex I. L'habilitació posterior de qualsevol utilitat, com és el l'opció de l'aplicació Sol·licitud del certificat d'estar al corrent dels deutes tributaris amb la Generalitat, s'haurà de realitzar mitjançant una resolució del director general de Tributs.  
En virtut del que s'ha dit més amunt, resolc:  
  
Primer. Aprovació d'aplicacions informàtiques per a l'actuació administrativa automatitzada  
S'aprova l'aplicació Sol·licitud del certificat d'estar al corrent dels deutes tributaris amb la Generalitat, per a l'obtenció de forma automatitzada d'este certificat.   
L'aplicació esmentada implica l'habilitació de les accions que s'especifiquen a continuació:  
  
Segon. Procediment per a l'obtenció pels ciutadans del certificat d'estar al corrent dels deutes tributaris amb la Generalitat  
Els ciutadans podran obtindre el certificat seguint els passos següents:  
1. Accés a l'aplicació per mitjà de l'ús del certificat digital de ciutadà, emés per l'ACCV (Agència de Tecnologia de Certificació Electrònica) o per mitjà del DNIe (DNI electrònic, després de la instal·lació corresponent del dispositiu de lectura de targetes criptogràfiques).  
2. Formalització i pagament de la taxa administrativa. Este tràmit dóna dret a l'obtenció d'UN certificat.  
2.1. Formalització de la taxa administrativa 046-9771 (introduint el NIF del declarant -que serà la persona física sobre la qual s'emet el certificat i el titular del certificat digital- i objecte per al qual s'expedix, entre altres dades de caràcter administratiu) i obtenció del model i el seu número de justificant.  
2.2. Pagament de la taxa administrativa per mitjà de l'aplicació Pagament telemàtic genèric, amb càrrec en el compte del titular del certificat digital i declarant del pas anterior.  
3. Obtenció del certificat d'estar al corrent de deutes tributaris. Després del pagament de la taxa, es podrà generar un únic certificat, que podrà després reimprimir-se però sempre contindrà la mateixa informació, data d'emissió i període de validesa.   
El certificat emés conté un número de control que pot ser comprovat des de l'aplicació Verificació del CVT o número de control dels justificants de presentació (CVT).  
Addicionalment, es podran consultar els certificats emesos de forma telemàtica. Estes operacions només podran ser realitzades per mitjà del certificat digital corresponent a la persona física sobre la qual es desitge obtindre el certificat.  
  
Tercer. Procediment per a l'obtenció per persones jurídiques del certificat d'estar al corrent dels deutes tributaris amb la Generalitat  
  
Les persones jurídiques podran obtindre el certificat seguint els passos següents:  
1. Accés a l'aplicació per mitjà de l'ús del certificat digital d'entitat emés per l'ACCV (Agència de Tecnologia de Certificació Electrònica), després de la instal·lació corresponent del dispositiu de lectura de targetes criptogràfiques.  
2. Formalització i pagament de la taxa administrativa. Este tràmit dóna dret a l'obtenció d'un certificat.  
2.1. Formalització de la taxa administrativa 046-9771 (introduint NIF del declarant -que serà la persona física sobre la qual s'emet el certificat i el titular del certificat digital- i objecte per al qual s'expedix, entre altres dades de caràcter administratiu) i obtenció del model i el seu número de justificant.  
2.2. Pagament de la taxa administrativa per mitjà de l'aplicació Pagament telemàtic genèric, amb càrrec en el compte del titular del certificat digital i declarant del pas anterior.  
3. Obtenció del certificat d'estar al corrent de deutes tributaris. Després del pagament de la taxa en el pas anterior, es podrà generar un únic certificat, que podrà reimprimir-se després, però sempre contindrà la mateixa informació, data d'emissió i període de validesa.   
El certificat emés conté un número de control que pot ser comprovat des de l'aplicació Verificació del CVT o número de control dels justificants de presentació (CVT).  
Addicionalment, es podran consultar els certificats emesos de forma telemàtica. Estes operacions només podran ser realitzades per mitjà del certificat digital corresponent a la persona jurídica sobre la qual es desitge obtindre el certificat.  
  
Quart. Tractament de les dades de caràcter personal  
Els formularis que, d'acord amb els procediments previstos en esta resolució, siguen remesos a la Generalitat, firmats digitalment amb les dades de creació de firma associades als certificats d'usuari corresponents, seran conservats per esta de forma íntegra i segura. La realització del pagament telemàtic comportarà que les dades de caràcter personal contingudes en el formulari esmentat s'inclouran en un fitxer per al seu tractament per este òrgan administratiu, com a titular responsable d'este, fent ús de les funcions pròpies que té atribuïdes i en l'àmbit de les seues competències; es podran exercir els drets d'accés, rectificació, cancel·lació i oposició, tot això de conformitat amb el que disposa la Llei Orgànica 15/1999, de protecció de dades de caràcter personal (BOE 298, 14.12.1999).  
  
Quint. Òrgan competent per a la definició d'especificacions, programació, manteniment, supervisió i control de qualitat del sistema d'informació  
Correspon a la Direcció General de Tecnologies d'Informació de la Conselleria d'Hisenda i Administració Pública la programació i supervisió del sistema d'informació de la Generalitat per a prestar l'assistència que establix esta resolució.  
  
València, 19 de febrer de 2013.- El director general de Tributs i Joc: Vicent Peiró Ibáñez.